Source: http://foorum.estrescue.eu/phpBB3/viewtopic.php?p=3226
Timestamp: 2020-05-26 23:52:54+00:00
Document Index: 1408103

Matched Legal Cases: ['§ 21', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 4']

PäTS rakendusaktid - Eesti päästjate foorum
PäTS rakendusaktid
Postitus Postitas Laaniste » 09:42, 15 02 2008
PäTS rakendusaktide, siseministri määruste eelnõud e-õiguses:
http://eoigus.just.ee/?act=10&subact=1&ESILEHT_W=210302
Re: PäTS rakendusaktid
Postitus Postitas kalifa » 18:25, 15 02 2008
Kui keegi avaldaks ka need õigusaktid, millega selle rakendusotsuse kohta hakatakse kiiresti erandeid tegema, näiteks hariduse osas antakse aega nõuete täitmiseks jne.
Ei hakanud ka kusagil silma keeleoskuse nõue, millisele keeleoskuse tasemele peab tööle asudes vastama!
Kui ma soovin asuda lepingulistesse suhetesse vabatahtlikus liinis, siis järelikult pean hakkama jälle seda arstlikku komisjoni läbima oma raha eest ja kehalisi katseid sooritama - natuke suured ootused on riigil vabatahtlike suhtes!
Postitus Postitas Doktor » 16:15, 16 02 2008
Laaniste kirjutas: PäTS rakendusaktide, siseministri määruste eelnõud e-õiguses:
Kas eelnõusse veel muudatusi ka tehakse või on see planeeritud kiirelt läbi minema? Tervisenõuetes on mitu küsitavust.
Postitus Postitas Doktor » 16:21, 16 02 2008
Teeksin paar ettepanekut, kuid ma ei tea, kas on mõtet kirjutama haktata.
Postitus Postitas Laaniste » 16:34, 16 02 2008
Doktor kirjutas: Kas eelnõusse veel muudatusi ka tehakse või on see planeeritud kiirelt läbi minema? Tervisenõuetes on mitu küsitavust.
Eelnõud on kooskõlastusringil ehk oleme arvestanud ikka sellega, et saame märkusi ja viime vajalikud muudatused sisse.
Kiire on nende muidugi eelnõudega muidugi, märkuste sisseviimiseks jääb 1-2 päeva (1.märtsil peavad jõustuma).
Doktor - tervisenõuete koha pealt oled sa minust kindlasti targem, kui midagi silma jääb, siis pane siia kirja või saada mulle mailiga. Arstiharidusega inimese kommentaare on kindlasti hea lugeda, aga ma ei saa lubada, et me nende kõigega arvestada saame.
Kalifa kirjutas: Kui keegi avaldaks ka need õigusaktid, millega selle rakendusotsuse kohta hakatakse kiiresti erandeid tegema, näiteks hariduse osas antakse aega nõuete täitmiseks jne.
Ei saanud sellest märkusest päris aru - need on kõik õigusaktid, mis PäTS-st tulenevad. Rohkem midagi peidus meil kuskil ei ole. Kui mõne nõude osas on rakendussätteid, siis need on määruste lõpus rakendussäte osas kirjas. Või oli küsimuse mõte see, et kuskil määruses on kirjas, et Päästeameti peadirektor annab välja mingi käskkirja ja et tahaks selle käskkirja eelnõu näha? PÄA peadirektori käskkirjade eelnõusid minul ei ole (saaks muidugi hankida).
PäTS keeleoskust eraldi ei reguleeri, st rakendusaktides ei ole keelenõuete kohta midagi. Põhinõuded peavad tulema seadusest ja siis määrused täpsustavad neid, nii ei saa määrus hakkab sisse tooma uusi, täiendavaid nõudeid ja seaduses pole sellest midagi. Keeleoskuse kohta kehtib päästeteenistuse üldine regulatsioon.
ROTAL edastas meile veel oma ettepaneku, et füüsiliste katsete juures võiks 18 asemel olla miinimumiks 16 punkti. Rohkem ettepanekuid neil ei olnud. Seda 18 või 16 arutame me veel PÄA-ga läbi, pole veel lõpliku otsust vastu võtnud.
Postitus Postitas kalifa » 20:34, 16 02 2008
Kas siis teatud ametikohtadel hakatakse inimesi maha võtma, kui kõrgharidust ei oma ja õppima minna ei kavatse. Pidasin silmas, et antakse üleminekuaeg, mille jooksul tuleb haridus omandada või õppima asuda.
Postitus Postitas Laaniste » 09:10, 18 02 2008
Kutsesobivusnõuete määruses on rakendussätetes § 21 lg 2 sees, et "Päästeteenistujad peavad vastama kõikidele määruses sätestatud nõuetele 1. jaanuariks 2012. a.".
Ma arvan, et me täpsustame seda sõnastust ja toome selgelt välja, et see pikendus kehtib haridusnõuete kohta, mitte tervise ja füüsilise ettevalmistuse kohta.
Ehk kellel kõrgharidust ei ole ja tahab 2012 sellisel kohal töötada, kus kõrgharidust nõutakse, siis see peaks kindlasti sügisel kooli minema. Mis konkreetsest inimest, kes nõuetele ei vasta, aastal 2012 sõltub eelkõige asutuse juhist, et kas lastakse lahti viiakse madalamale kohale, antakse kuidagi armuaega vms. Üldreegel on kindlasti see, et kui nõuetele ei vasta, siis sellel kohal töötada ei saa.
Postitus Postitas Doktor » 20:07, 18 02 2008
Ma panen oma kommentaarid tsitaadikastidess, nii on parem eristada.
Määruses sätestatakse päästeteenistujate ja päästetöödel lepingu alusel osalevate isikute kutsesobivuse nõuded, sealhulgas füüsilise ettevalmistuse, hariduse- ja tervisenõuded.
Päästeteenistuja peab isikuomaduste poolest olema võimeline täitma päästeasutustele pandud kohustusi ning vastama järgmistele üldnõuetele:
3) kohusetunne, otsustus- ja vastutusvõime, sealhulgas suutlikkus langetada iseseisvalt otsuseid oma ametikoha pädevuse piires, võime näha ette otsuste tagajärgi ning vastutada nende eest;
Ma nüüd päris täpselt ei tea, kas sellise ideaalinimese seadusetähega kehtestamine on ikka vajalik. Kui tahaks näiteks urgitseda ütleksin, et kehtiva halduskaristusega (nt. kiiruseületamine) inimest ei saa tööle võtta. Seaduskuulekusega on kehvasti. Kui selliseid omadusi kirja panna peab olema ka mingi skaala kuidas neid mõõta. Teatavaid intelligentsusteste on muidugi võimalik teha ehkki ka need mõõdavad peamiselt seda mida koostja neid mõõtma on pannud.
(3) Päästepeadirektor, päästedirektor, päästepealik, päästepeaspetsialist ja pääste­juhtivspetsialist peavad omama kõrgharidust.
(1) Päästepealik ja päästepeaspetsialist peavad vastama Päästeinspektor IV kutsestandardile hiljemalt kuue kuu jooksul alates teenistusse võtmise päevast.
(2) Päästejuhtivspetsialist ja päästevanemspetsialist peavad vastama Päästeinspektor III kutsestandardile hiljemalt kuue kuu jooksul alates teenistusse võtmise päevast.
§ 5. Täiendavad nõuded päästetöid tegevale päästeametnikule ja päästetöötajale
(1) Päästetöid juhtivad päästepeaspetsialist ja päästejuhtivspetsialist peavad omama tuletõrje- ja/või päästealast kõrgharidust.
(2) Päästetöid mittejuhtivad päästepeaspetsialist ja päästejuhtivspetsialist peavad omama kõrgharidust ja peavad olema läbinud Päästeameti peadirektori käskkirjaga kinnitatud vastava päästeala kursuse.
(3) Päästetöid juhtivate ning tegevate päästevanemspetsialist ja päästespetsialist peab vastama Päästespetsialist III kutsestandardile.
§ 6. Täiendavad nõuded õnnetusteadete menetlemise valdkonna päästeametnikule
(1) Päästepealik peab omama kõrgharidust ja peab olema läbinud Päästeameti peadirektori käskkirjaga kinnitatud vastava päästeala kursuse.
(2) Õnnetusteateid mittemenetlev päästepeaspetsialist peab omama kõrgharidust ja olema läbinud Päästeameti peadirektori käskkirjaga kinnitatud vastava päästeala kursuse.
(3) Õnnetusteateid menetlev päästepeaspetsialist (peaspetsialist-arst) peab omama meditsiinilist kõrgharidust arsti erialal ja olema läbinud Päästeameti peadirektori käskkirjaga kinnitatud vastava päästeala kursuse.
(4) Õnnetusteateid menetlev päästepeaspetsialist (peapäästekorraldaja) peab omama kõrgharidust ja vastama Päästekorraldaja III kutsestandardile.
(6) Õnnetusteateid menetleva päästespetsialist peab vastama Päästekorraldaja II kutsestandardile hiljemalt kuue kuu jooksul alates teenistusse võtmise päevast.
(7) Õnnetusteadete menetlemise valdkonna päästeametnikud, kes omavad tuletõrje- ja/või päästealast kõrg- või kutseharidust ei pea läbima käesoleva paragrahvi lõigetes 1, 2 ja 3 sätestatud kursusi.
§ 7. Täiendavad nõuded demineerimistööde, kriisireguleerimise ja ennetustöö valdkondade päästeametnikule
(1) Demineerimistööde valdkonna päästeametnikul peab olema läbitud Päästeameti peadirektori käskkirjaga kinnitatud vastav päästeala kursus.
(2) Kriisireguleerimise valdkonna päästeametnikul peab olema läbitud Päästeameti peadirektori käskkirjaga kinnitatud vastav päästeala kursus.
(3) Ennetustöö valdkonna päästeametnikul peab olema läbitud Päästeameti peadirektori käskkirjaga kinnitatud vastav päästeala kursus.
§ 8. Füüsilise ettevalmistuse nõuded
(1) Päästeteenistujad, kelle ametikohustuste hulka kuulub pääste – või demineerimistööde tegemine, on kohustatud läbima füüsilised katsed, mida hinnatakse alljärgnevas tabelis toodud nõuete kohaselt:
Siin olen ma vist idealist, aga ülekaalulisi kontoritöötajaid vaadates tekib tunne, et ka nemad vajaksid füüsilise võimekuse nõudeid. Halba see küll kellegile ei teeks.
---------------- (Ei hakanud tabelit siia tõstma)
(2) Teenistusse asumisel peab päästeteenistuja, kelle ametikohustuste hulka kuulub päästetööde tegemine lisaks lõikes 1 sätestatud füüsilistele katsetele ujuma järjest 200 meetrit.
§ 9. Füüsiliste katsete korraldamine
4) 51- aastased ja vanemad.
Arvan, et need ohtusnõuded tuleb lahti kirjutada. Selleks tööks sobivad hästi SKA ja/või SKA Päästekooli kehakultuuri õppejõud. Päästjatel ei ole nende ohutusnõuete kohta kuskilt infot võtta kui just ise raamatukokku kaevama ei lähe. Ja enamik ei lähe.
(5) Päästeteenistuja peab saama paragrahvis 8 sätestatud vähemalt minimaalsed tulemused vähemalt neljalt alalt, seejuures 2700 m jooks on kohustuslik.
1) katseid sooritav päästeteenistuja on kogunud neljalt erinevalt kontrollkatselt kokku vähemalt 18 punkti;
2) katseid sooritav päästeteenistuja kuulub vanusegruppi 51 - aastased ja vanemad ning on kogunud neljalt erinevalt kontrollkatselt kokku vähemalt 5 punkti.
Jooksu ära jätmine ei võimalda hinnata inimese vastupidavust. Miks keskendutakse jõuharjutustele vastupidavuse asemel?
§ 10. Füüsiliste katsete sooritamise tingimused
(1) Füüsilisi katseid võib sooritada tervisekontrolli läbinud päästeteenistuja.
Palun tungivalt, et listaks nõue soojendusharjutuste tegemise kohta. Kui muud ei viitsi kirja panna, siis öeldagu vähemalt järgnevat. Kontrollkatsele lubatakse isik, kes on enne kontrollkatset harjutust väiksema raskusega (näit. 10% kontrollraskusest) sooritanud kolm 5 punkti väärilist seeriat.
Lõuatõmbe tarvis võiks olla õlavöötme soojendusharjutused. Kõhulihased vastavalt siis ilma raskuseta ja aeglaselt.
§ 11. Juhised füüsiliste katsete sooritamiseks
(1) Kükke 45-kg kangiga sooritatakse järgmiselt:
2) kükk loetakse sooritatuks, kui kükkistes oleku ajal on reied olnud maapinnaga paralleelsed ning seejärel on katse sooritaja tõusnud püsti sirgetele jalgadele;
Esiteks olen ma üldse kükkide vastu. Umbes pooled Tartu Keskkomando päästjad sooritavad neid valesti lihsalt sellepärast, et asjalikku järelvalvet ega väljaõpet pole. Maailmas on saadud kangiga kükkimise tõttu lugematul hulgal lülisaba nihestusi. Samal eesmärgil saab kasutada nn. jõutõmmet kusjuures normatiivid võivad samaks jääda. Kükkimine on piisava juhendamiseta ohtlik.
Võiks lisada nõude, et käsi ei tohi hoida kuklal sõrmseongus. Väsides rebib päästja kätega pead rinnale ja võib nihestada lülisamba kaelaosa. Ka võiks kirja panna, et selg tuleb hoida harjutuse sooritamise ajal kumer.
(3) 45-kg kangi rinnalt surumist sooritatakse järgmiselt:
Punkt on eksitav. Ujumisstiilid on rinnuli, liblikstiil, vabastiil ja sellili. Jätke lihtsalt sellili ära ja kõik on kohe selgem. Praegu tuleb välja, et valida tuleb rinnulistiili alamliikidest, mida tegelikult ei ole olemas.
§ 12. Tervisenõuded
1) I grupp - päästeteenistujad, kes teevad õppetöö või päästetööde käigus suitsu- või keemiasukeldumist, demineerimistöid või otsingu- ja päästetöid veekogudelt, kandes kaitsevahendeid ja -riietust;
2) II grupp - päästeteenistujad, kes päästetööde tegemiseks või korraldamiseks või õppetöö käigus sõidavad sündmuskohale, kuid ei võta osa punktis 1 loetletud töödest;
3) III grupp - päästeteenistujad, kes häirekeskuses korraldavad päästetöid;
4) IV grupp - päästeteenistujad, kes teevad või õpivad tuukritöid.
§ 13. Tervisenõuded I grupi päästeteenistujatele
Füsioloogiliselt oleks korrektsem öelda töötamine inimese tavapärast öö ja päeva rütmi häiriva tööajakorraldusega.
Täpsuse huvides ehk lihtsalt teperatuuri või ka kiire temperatuuri vaheldumine.
Suits ja põlemisgaasid peaks enam- vähem üks ja sama olema.
vt. eelmist
Kõrge vaimse pinge....
2) korrektsioonita nägemisteravus ei tohi olla alla 0,6 ühel silmal ja 0,4 teisel silmal;
Ütleksin nii palju, et nägemise nõudeid võiks leevendada. Siinkohal panen ette kutsuda kokku asjatundjate komisjon, kes selle probleemi lahendaksid. Päästeteenistuse inimesed, arstid jne. Leian, et praegused nõuded ei ole põhjendatud.
3) kontaktläätsede kandmine ei ole lubatud.
Täiesti arusaamatu punkt. Miks ei ole lubatud? Siiamaani ei ole saanud kuskilt ühtegi mõistlikku seletust miks selline nõue on kehtestatud. Oletada võib, et see on kirjas veel sellest ajast kui ei olenud nn. 24h kontaktläätsi. Praegu on olemas läätsed mida võib kanda mitu ööpäeva järjest. Kui üldse midagi, siis see tuleb küll tühistada.
1) eelneval tervisekontrollil ei tohi kuulmine olla nõrgem kui 20 dB sagedusel 500 - 2000 Hz ning 40 dB sagedusel 3000 - 4000 Hz;
2) perioodilisel tervisekontrollil ei tohi parema kuulmisega kõrvas kuulmine olla nõrgem kui 30 dB sagedusel 500 - 2000 Hz ja 40 dB sagedusel 3000 - 4000 Hz ning halvema kuulmisega kõrvas 40 dB sagedusel 500 - 2000 Hz ja 60 dB sagedusel 3000 - 4000 Hz.
Väga ujuv ja laialvalguv punkt. Kas krooniline (s.t. pikaaegne) mandlipõletik ei ole ka lubatud. Kui täpset tabelti ei viitsi teha, võiks kirjutada, et kroonilised haigused, mis pärsivad oluliselt tööülesannete täitmist.
Kas kergekujulised on lubatud?
§ 14. Tervisenõuded II grupi päästeteenistujatele
2) parema kuulmisega kõrvas ei tohi kuulmine olla nõrgem kui 30 dB sagedusel 500 - 2000 Hz ja 40 dB sagedusel 3000 - 4000 Hz.
§ 15. Tervisenõuded III grupi päästeteenistujatele
§ 16. Tervisenõuded IV grupi päästeteenistujatele
IV grupi päästeteenistujate terviseseisund peab vastama Vabariigi Valitsuse 21. novembri 2003. a määrusega nr 290 „Tuukrite tervisenõuded, eelneva ja perioodilise tervisekontrolli terviseuuringute loetelu, maht ja sagedus ning tervisetõendi väljastamise kord“ kehtestatud nõuetele.
§ 17. Tervisekontrolli kord
(5) Eelnevat ja perioodilist tervisekontrolli teeb Sotsiaalministeeriumi väljaantud tegevusluba omav päästeasutusega lepingu sõlminud töötervishoiuarst, perearst või meditsiiniasutus (edaspidi arst), lähtudes käesolevast korrast.
Soovitaksin selle "edaspidi arst" asemel mõistet tervishoiuteenuse osutaja, mis on Tervishoiuteenuste korraldamise seadusega paremini kooskõlas.
Ei ole vaja öelda, et kaasab vajadusel. Kõiki uuringuid ei hinda kunagi üks arst. Öelda lihtsalt, et arst (tervishoiuteenuse osutaja) määrag mahu.
Kuidas seda tehakse? Cooper' i testiga, nn. koormus EKG- ga, hapnikutarbimisvõime määramisega, hinge kinni hoidmisega....? Praegu on nii, et igaüks teeb seda mida heaks arvab.
Need on üksteisest lahutamatud. Kirjutage hindab terviseseisundit.
Vt. üleeelmist märkust.
(9) Tervisekontrolli käigus täidab päästeteenistuja tervisekontrolli kaardil (lisas 1) tervisedeklaratsiooni osa ja kinnitab andmete õigsust allkirjaga.
(11) Tervisekontrolli läbinud päästeteenistuja, päästeerialale õppima asuva või päästeteenistusse kandideeriva isiku kohta koostab arst tervisetõendi (lisa 2), mis sisaldab otsust sobivuse kohta päästeteenistuja ametikohale.
(12) Tuukri või tuukritööde instruktori tervisekontrolli teeb allveemeditsiinialase koolitusega arst Vabariigi Valitsuse 21. novembri 2003. a määruses nr 290 „Tuukrite tervisenõuded, eelneva ja perioodilise tervisekontrolli terviseuuringute loetelu, maht ja sagedus ning tervisetõendi väljastamise kord“ sätestatud korras.
§ 18. Tervisekontrolli sageduse muutmine
§ 19. Nõuded päästetöödel lepingu alusel osalevatele isikutele
(1) Päästetöödel lepingu alusel osalevatele isikutele, kes päästetööde käigus teevad suitsu- või keemiasukeldumist või otsingu- ja päästetöid veekogudelt, kandes kaitsevahendeid ja-riietust, kohaldatakse käesoleva määruse paragrahve 2, 8 – 11, 13, 17 ja 18.
(2) Päästetöödel lepingu alusel osalevatele isikutele, kes päästetööde tegemiseks sõidavad sündmuskohale, kuid ei võta osa käesoleva paragrahvi lõikes 1 loetletud töödest, kohaldatakse käesoleva määruse paragrahve 2, 14, 17 ja 18.
§ 20. Erandid
(1) Käesoleva määruse paragrahvides 4 – 7 ja paragrahvi 8 lõikes 2 sätestatud nõudeid rakendatakse peale käesoleva määruse jõustumist teenistusse asunud päästeteenistujatele, päästeteenistujate edutamisel ning üleviimisel.
(2) Põhiharidusega päästeteenistuja võib töötada päästeasutuses Päästeameti peadirektori eriloal.
(1) Määrus jõustub 1.märtsil 2008. aastal.
(2) Päästeteenistujad peavad vastama kõikidele määruses sätestatud nõuetele 1. jaanuariks 2012. a.
(3) Siseministri 8. jaanuari 2002. a määrus nr 3 «Päästeteenistujate atesteerimise põhinõuded, sealhulgas hariduse ja füüsilise ettevalmistuse nõuded» (RTL 2002, 11, 122; 2004, 100, 1599) tunnistatakse kehtetuks.
Minister	Märt Kraft
Postitus Postitas Doktor » 20:11, 18 02 2008
Lisaks veel. Vaadake kui üksikasjalik on sõjaväe terivseseisundi hindamise juhend.
Postitus Postitas kert. » 23:07, 18 02 2008
Doktor kirjutas: Siin olen ma vist idealist, aga ülekaalulisi kontoritöötajaid vaadates tekib tunne, et ka nemad vajaksid füüsilise võimekuse nõudeid. Halba see küll kellegile ei teeks.
§ 4. Päästeteenistujate liigid
(2) Päästeametnik on päästeasutuse või Päästekolledži koosseisus päästeseaduse §-s 3 sätestatud päästeala tööde juhtimiseks, korraldamiseks ja tegemiseks ettenähtud ametikohale nimetatud isik.
(3) Päästetöötaja on päästeasutuse või Päästekolledži koosseisus päästeseaduse §-s 3 sätestatud päästetööde tegemiseks ettenähtud teenistuskohale töölepingu alusel võetud töötaja.
(4) Päästeteenistusse võib võtta koosseisuväliseid päästeteenistujaid.
1) päästetööd - inimeste ja vara päästmiseks ning keskkonna kaitseks tehtavad tööd tulekahjude, loodusõnnetuste, katastroofide, avariide, plahvatuste, liiklusõnnetuste ja muude õnnetuste (edaspidi õnnetused) korral, samuti õnnetustega kaasnevate ohtude likvideerimiseks tehtavad tööd;
Kas siit ei tule välja, et kes vähegi õnnetusega seotud, (ka staabi kooseisus) peab ka füüsilised katsed sooritama?
Mis hetkest algab juhtimine ja lõppeb tegemine või vastupidi?
Postitus Postitas Laaniste » 13:46, 19 02 2008
Tutvusime märkustega ja püüame nendega arvestada. Osad nendest teemadest on tuttavad (et kes ikkagi teevad füüsilisi katseid, kontaksläätsede keelamise vajadus), oleme neid ka varem arutanud, aga kooskõlastamisele saadetud versioonis jäid need punktid sellisel kujul sisse.
Postitus Postitas Sarka » 14:54, 19 02 2008
Milleks nende katsetega asja nii keeruliseks ajada,see vanuse grupp hüppab nii kaugele ,teine törtsu vähem jne.Tuli ei küsi vanust.Kui ma väga ei valeta,siis vist Rootsis oli/on kõigil ühesugused normid(võib olla ka eksin,aga kuskil oli).Mina teeks veel lihtsamalt.Mees/naine täis varustuses,(spiro peas)peab mingi aja jooksul ,x korruselt,x kg.kaaluva kannatanu(nuku) ära päästma.Said hakkama ,arvestatud,ei saanud hakkama,kordus katse jne.Õnnetuskohal peavad ju kõik ühtemoodi rabama ei loe ju palju kellelgi punkte on,või mis?
Postitus Postitas Doktor » 08:55, 20 02 2008
Laaniste kirjutas: Tutvusime märkustega ja püüame nendega arvestada. Osad nendest teemadest on tuttavad (et kes ikkagi teevad füüsilisi katseid, kontaksläätsede keelamise vajadus), oleme neid ka varem arutanud, aga kooskõlastamisele saadetud versioonis jäid need punktid sellisel kujul sisse.
Palun muudke neid kindlasti, see kontaktläätsede asi on täielikult iganenud. Teiseks rõhutan veel, et nõuded silamade seisundile on liiga karmid. Neid peab lõdvendama.